DECRET

/2024, de de , d’inici d'activitat de l'Agència d'Avaluació i Prospectiva de l'Educació.

Preàmbul

L’article 188 de la Llei 12/2009, del 10 de juliol, d'educació, crea l'Agència d'Avaluació i Prospectiva de l'Educació com un ens de dret públic, amb personalitat jurídica pròpia, plena capacitat d'obrar i patrimoni propi per al compliment de les seves funcions i que en la seva activitat instrumental utilitza el dret privat.

Mitjançant el Decret 177/2010, de 23 de novembre, d'aprovació dels Estatuts de l'Agència d'Avaluació i Prospectiva de l'Educació, es desplega l’article 188 de la Llei d’educació.

En un context pressupostari i financer restrictiu, va resultar necessari suspendre temporalment l'inici de les activitats de l'Agència per Decret 294/2011, de 8 de març, pel qual se suspèn l'activitat de l'Agència d'Avaluació i Prospectiva de l'Educació i la constitució del seu Consell Rector.

Per assolir els reptes del sistema educatiu esdevé cabdal l’impuls de l’avaluació del sistema, de les polítiques educatives i de la recerca educativa, motiu pel qual correspon fer realitat l’Agència d'Avaluació i Prospectiva de l'Educació, aprovar l’inici de la seva activitat i derogar el Decret 294/2011, de 8 de març.

A proposta de la consellera d’Educació i d’acord amb el Govern,

Decreto:

Article únic

S’aprova l’inici d'activitat de l'Agència d'Avaluació i Prospectiva de l'Educació.

Disposició derogatòria

Es deroga el Decret 294/2011, de 8 de març, pel qual se suspèn l'activitat de l'Agència d'Avaluació i Prospectiva de l'Educació i la constitució del seu Consell Rector.

Disposició final

Aquest Decret entra en vigor l’endemà de la publicació al *Diari Oficial de la Generalitat de Catalunya*.

Barcelona,

Pere Aragonès i Garcia

President de la Generalitat de Catalunya

Anna Simó i Castelló

Consellera d’Educació